महाजोत आव बिपिएफ नि दोलो आ थागोन ना थाया दासिमबो रोखा खालामना होआखै दोलो आ। साननैसो सिगाङाव बिपिएफ नि दैदेनगिरिफा दायो महाजोत आव थानांगौ नि गोनांथि गैया होनना बुंदोंमोन। नाथाय दिनैसिमबो महाजोत निफ्राय ओंखारबाय ना ओंखाराखै मिथिनाय जायाखै। बेबायदि सानबाय थानाय समाव नो मैया बिपिएफ नि कलाईगांव बियाब नि एमएलए दुर्गा दास बर बिथाङा15 आगष्ट नि गेजेराव बिपिएफ आ थिरांथा लागोन होनना बुंदों। सम्बारखालि रायजर दल नि आफादगिरि आरो एमएलए अखिल गगै याउफ्रा बिसायखति आव बिजेपि खौ फेजेननो थाखायज जानानै बिजाथि होनो नांगोन होनना बुंदोंमोन, बयाव दुर्गा दास बर बिथाङा बुंदों बिसायखथि नि सिगां रायजर दल खौ महाजोत आव हाबनो होदोंमोन, नाथाय बियो फैयासै, महाजोत नि बेरेखा बिजाथि होनानै बिजेपि खौ मदद खालामनाय अखिल नो दायो मानो नांगौ महाजोत खौ। बिपिएफ आ तामुलपुर आरो गसाइगांव बियाब आव बिजाथि होगोन होनना बिथाङा बुंबावदों, लोगोसे जौगानायनि खामानिफोराव बिजेपि मदद खालामगोन होनना बो बुङो।